32005R1453
L 230/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1453/2005 НА КОМИСИЯТА
от 6 септември 2005 година
за изменение на приложение II към Регламент (ЕО) № 872/2004 на Съвета относно по-нататъшни рестриктивни мерки по отношение на Либерия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 872/2004 на Съвета относно относно по-нататъшни рестриктивни мерки по отношение на Либерия (1), и по-специално член 11, буква б) от него,
като има предвид, че:
(1)
Приложение II към Регламент (ЕО) № 872/2004 съдържа списък на компетентните власти, натоварени с извършването на специфични задачи по прилагането на същия регламент.
(2)
Литва, Нидерландия и Швеция поискаха адресът на техните компетентни власти да бъде променен,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 872/2004 се изменя в съответствие с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 септември 2005 година.